CELEX: 62014TN0749
Language: hu
Date: 2014-11-04 00:00:00
Title: T-749/14. sz. ügy: 2014. november 4-én benyújtott kereset – Chung-Yuan Chang kontra OHIM – BSH (AROMA)

19.1.2015   
            
            
               HU
            
            
               Az Európai Unió Hivatalos Lapja
            
            
               C 16/44
            
         
      2014. november 4-én benyújtott kereset – Chung-Yuan Chang kontra OHIM – BSH (AROMA)
      (T-749/14. sz. ügy)
      (2015/C 016/68)
      A keresetlevél nyelve: spanyol
      
         Felek
      
      
         Felperes: Peter Chung-Yuan Chang (San Diego, Egyesült Államok) (képviselők: A. Sanz-Bermell y Martinez ügyvéd)
      
         Alperes: Belső Piaci Harmonizációs Hivatal (védjegyek és formatervezési minták) (OHIM)
      
         A másik fél a fellebbezési tanács előtti eljárásban: BSH Bosch und Siemens Hausgeräte GmbH (München, Németország)
      
         Az OHIM előtti eljárás adatai
      
      
         A vitatott védjegy jogosultja: a felperes.
      
         A vitatott védjegy: az Európai Uniót megjelölő AROMA nemzetközi szóvédjegy – 924 502. sz., az Európai Uniót megjelölő nemzetközi lajstromozás.
      
         Az OHIM előtti eljárás: törlési eljárás.
      
         A megtámadott határozat: az OHIM negyedik fellebbezési tanácsának 2014. szeptember 4-én hozott határozata (R 1887/2013-4. sz. ügy).
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  helyezze hatályon kívül a megtámadott határozatot, és következésképpen utasítsa el a BSH Bosch und Siemens Hausgeräte GmbH által benyújtott törlési kérelmet, továbbá állapítsa meg a 7. osztályba tartozó „elektromos konyhai készülékek: keverőgépek, centrifugák, száraztésztagyártó gépek, háztartási robotgépek és habverők”, valamint a 11. osztályba tartozó „elektromos főzőberendezések: (konyhai) tűzhelyek, kenyérkészítő gépek, főző-párológépek, grillsütők, olajsütők, kenyérpirítók, ostyasütők, asztali levesmelegítők, rizsfőzők, élelmiszerszárítók, serpenyők, gyorsfőző-edények, főzőlapok, pörkölőgépek, pecsenyesütő készülékek, jégkészítő készülékek, lassúfőző-edények” árukra vonatkozó EM 924502. sz. közösségi védjegybejegyzés érvényességét az érintett áruk vonatkozásában;
               
            
                  —
               
               
                  az OHIM-ot kötelezze a költségek viselésére.
               
            
         Jogalap
      
      
                  —
               
               
                  A 207/2009 rendelet 7. cikke (1) bekezdése b) és c) pontjának megsértése.